ระเบียบกรมปศุสัตว์ระเบียบกรมปศุสัตว์ว่าด้วยข้อมูลข่าวสารของกรมปศุสัตว์พ.ศ. ๒๕๕๘ โดยที่เป็นการสมควรแก้ไขปรับปรุงระเบียบกรมปศุสัตว์ว่าด้วยข้อมูลข่าวสารราชการกรมปศุสัตว์พ.ศ. ๒๕๕๑ ลงวันที่ ๑๑ กรกฎาคม ๒๕๕๑ให้สอดคล้องกับการปรับปรุงการแบ่งส่วนราชการและอำนาจหน้าที่ของกรมปศุสัตว์ตามกฎกระทรวงแบ่งส่วนราชการกรมปศุสัตว์ กระทรวงเกษตรและสหกรณ์ พ.ศ. ๒๕๕๗ ลงวันที่๑๙ ธันวาคม ๒๕๕๗อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบมาตรา๓๘ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ กรมปศุสัตว์จึงออกระเบียบเกี่ยวกับข้อมูลข่าวสารของกรมปศุสัตว์ไว้ ดังนี้ข้อ ๑ ระเบียบนี้เรียกว่า ระเบียบกรมปศุสัตว์ว่าด้วยข้อมูลข่าวสารของกรมปศุสัตว์ พ.ศ.๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมปศุสัตว์ว่าด้วยข้อมูลข่าวสารราชการกรมปศุสัตว์พ.ศ. ๒๕๕๑ ลงวันที่ ๑๑ กรกฎาคม ๒๕๕๑ข้อ ๔ บรรดาระเบียบข้อบังคับและคำสั่งอื่นใดของกรมปศุสัตว์ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ในระเบียบนี้ข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดของกรมปศุสัตว์ศูนย์ข้อมูลข่าวสาร หมายความว่าศูนย์ข้อมูลข่าวสารของกรมปศุสัตว์หน่วยงานในสังกัด หมายความว่าหน่วยงานในสังกัดกรมปศุสัตว์ ได้แก่ สำนัก กองและศูนย์ สถานีที่มีฐานะเทียบเท่ากองในสังกัดกรมปศุสัตว์ทั้งราชการส่วนกลางและราชการส่วนกลางที่มีสำนักงานตั้งอยู่ในส่วนภูมิภาคหน่วยงานที่ให้บริการข้อมูลข่าวสาร หมายความว่าศูนย์ข้อมูลข่าวสารและสถานที่บริการข้อมูลข่าวสารของหน่วยงานในสังกัดคณะกรรมการ หมายความว่าคณะกรรมการข้อมูลข่าวสารของกรมปศุสัตว์ข้อ ๖ ให้อธิบดีกรมปศุสัตว์รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ข้อ ๗ ในกรณีที่มีปัญหาหรืออุปสรรคในการปฏิบัติตามระเบียบนี้ให้อธิบดีกรมปศุสัตว์มีอำนาจวินิจฉัยสั่งการตามที่เห็นสมควรคำวินิจฉัยของอธิบดีกรมปศุสัตว์ตามวรรคแรกให้ถือเป็นที่สุดหมวด ๑คณะกรรมการข้อมูลข่าวสารของกรมปศุสัตว์ ข้อ ๘ ให้มีคณะกรรมการคณะหนึ่ง เรียกว่า คณะกรรมการข้อมูลข่าวสารของกรมปศุสัตว์ ซึ่งประกอบด้วย(๑) รองอธิบดีกรมปศุสัตว์ที่อธิบดีมอบหมาย ประธานคณะกรรมการ(๒) เลขานุการกรม กรรมการ(๓) ผู้อำนวยการสำนักควบคุม ป้องกันและบำบัดโรคสัตว์ กรรมการ(๔)ผู้อำนวยการสำนักตรวจสอบคุณภาพสินค้าปศุสัตว์ กรรมการ(๕)ผู้อำนวยการสำนักพัฒนาระบบและรับรองมาตรฐานสินค้าปศุสัตว์ กรรมการ(๖)ผู้อำนวยการสำนักเทคโนโลยีชีวภาพการผลิตปศุสัตว์ กรรมการ(๗)ผู้อำนวยการสำนักเทคโนโลยีชีวภัณฑ์สัตว์ กรรมการ(๘) ผู้อำนวยการสำนักพัฒนาพันธุ์สัตว์ กรรมการ(๙) ผู้อำนวยการสำนักพัฒนาอาหารสัตว์ กรรมการ(๑๐) ผู้อำนวยการสำนักกฎหมาย กรรมการ(๑๑) ผู้อำนวยการสถาบันสุขภาพสัตว์แห่งชาติ กรรมการ(๑๒)ผู้อำนวยการกองส่งเสริมและพัฒนาการปศุสัตว์ กรรมการ(๑๓) ผู้อำนวยการกองแผนงาน กรรมการ(๑๔) ผู้อำนวยการกองการเจ้าหน้าที่ กรรมการ(๑๕) ผู้อำนวยการกองคลัง กรรมการ(๑๖)ผู้อำนวยการกองความร่วมมือระหว่างประเทศ กรรมการ(๑๗)ผู้อำนวยการศูนย์เทคโนโลยีสารสนเทศและการสื่อสาร กรรมการ(๑๘) ปศุสัตว์เขต ๑ - ๙ กรรมการ(๑๙) ปศุสัตว์กรุงเทพมหานคร กรรมการ(๒๐) หัวหน้ากลุ่มพัฒนาระบบบริหาร กรรมการ(๒๑) หัวหน้ากลุ่มตรวจสอบภายใน กรรมการ(๒๒) หัวหน้ากลุ่มคดี ๑ สำนักกฎหมาย กรรมการและเลขานุการ(๒๓) นิติกร กลุ่มคดี ๑ สำนักกฎหมาย ผู้ช่วยเลขานุการข้อ ๙ ให้คณะกรรมการมีอำนาจหน้าที่ดังต่อไปนี้(๑) กำหนดนโยบายหลักเกณฑ์หรือมาตรการเกี่ยวกับการจัดระบบข้อมูลข่าวสารการขอข้อมูลข่าวสารและการอนุญาตและการบริการข้อมูลข่าวสาร(๒) กำหนดประเภทของข้อมูลข่าวสารที่ควรจัดเก็บหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๓) พิจารณาวินิจฉัยคำขอข้อมูลข่าวสารตามข้อ ๑๘ วรรคสอง(๔) พิจารณาแนวทางในการแก้ไขปัญหาหรืออุปสรรคที่เกี่ยวกับการดำเนินการตามระเบียบนี้(๕) แต่งตั้งคณะอนุกรรมการหรือคณะทำงาน เพื่อปฏิบัติการในเรื่องใด ๆตามที่คณะกรรมการมอบหมาย(๖) ดำเนินงานอื่นใดตามที่อธิบดีกรมปศุสัตว์มอบหมายข้อ ๑๐ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่ง เพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งเสียงในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ ให้นำความในข้อ๑๐ มาใช้บังคับกับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด ๒ หน่วยงานที่ให้บริการข้อมูลข่าวสาร ข้อ ๑๒ ให้จัดตั้งสถานที่บริการข้อมูลข่าวสารในหน่วยงานที่ให้บริการข้อมูลข่าวสารเพื่อให้บริการประชาชนดังนี้(๑) ศูนย์ข้อมูลข่าวสารของกรมปศุสัตว์ตั้งอยู่ที่ห้องสมุดกรมปศุสัตว์ ตึกวิจิตรพาหนการ ชั้น ๑ เลขที่ ๖๙/๑ ถนนพญาไทแขวงทุ่งพญาไท เขตราชเทวี กรุงเทพมหานคร รหัสไปรษณีย์ ๑๐๔๐๐ หมายเลขติดต่อ๐-๒๖๕๓-๔๔๔๔ ต่อ ๕๐๐๔(๒) สถานที่ให้บริการข้อมูลข่าวสารภายในหน่วยงานในสังกัดที่อยู่ในความรับผิดชอบของหน่วยงานนั้นข้อ ๑๓ ให้หัวหน้าหน่วยงานที่ให้บริการข้อมูลข่าวสารดำเนินการดังนี้(๑) จัดสถานที่สำหรับให้บริการข้อมูลข่าวสาร เพื่อให้ประชาชนสามารถเข้าตรวจสอบข้อมูลข่าวสารได้โดยสะดวก(๒) จัดเจ้าหน้าที่รับผิดชอบประจำศูนย์ข้อมูลข่าวสารเพื่อให้บริการข้อมูลข่าวสารไว้เป็นการเฉพาะ(๓) จัดทำป้ายชื่อศูนย์ข้อมูลข่าวสารหรือชื่อสถานที่ให้บริการข้อมูลข่าวสารของหน่วยงานในสังกัดที่เข้าใจง่ายและมองเห็นได้โดยชัดเจนหมวด ๓การจัดระบบข้อมูลข่าวสาร ข้อ ๑๔ ให้หน่วยงานที่ให้บริการข้อมูลข่าวสารจัดระบบข้อมูลข่าวสารเพื่อให้ประชาชนตรวจดูตามประเภทของข้อมูลข่าวสารที่อยู่ในความครอบครองหรือควบคุมดูแล ดังนี้(๑) ข้อมูลข่าวสารที่ต้องลงพิมพ์ในราชกิจจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารส่วนบุคคล(๔) ข้อมูลข่าวสารประวัติศาสตร์เมื่อดำเนินการตามวรรคหนึ่งแล้วให้หน่วยงานในสังกัดจัดส่งรายงานพร้อมข้อมูลข่าวสารที่ได้ดำเนินการดังกล่าวมายังกรมปศุสัตว์เพื่อจัดเก็บไว้ที่ศูนย์ข้อมูลข่าวสารของกรมปศุสัตว์ข้อ ๑๕ ให้หัวหน้าหน่วยงานที่ให้บริการข้อมูลข่าวสารดำเนินการดังนี้(๑) จัดให้มีเจ้าหน้าที่ควบคุม ดูแล ตรวจสอบ ติดตามและประสานในการดำเนินการตามข้อ ๑๔ให้เป็นไปด้วยความเรียบร้อยและเป็นปัจจุบันอยู่เสมอ(๒) จัดทำดัชนีข้อมูลข่าวสารโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้โดยสะดวก(๓) จัดทำรายงานสรุปผลการปฏิบัติการให้บริการข้อมูลข่าวสาร(๔) จัดทำแผ่นป้ายแสดงขั้นตอนการขอรับข้อมูลข่าวสาร(๕) จัดทำสรุปผลการจัดซื้อจัดจ้างเป็นรายเดือนหมวด ๔การเข้าใช้บริการตรวจดูข้อมูลข่าวสารและการขอคัดสำเนาข้อมูลข่าวสาร ข้อ ๑๖ ผู้ใดประสงค์จะตรวจดูข้อมูลข่าวสารสามารถเข้าตรวจดูได้ ณ หน่วยงานที่ให้บริการข้อมูลข่าวสารตามข้อ ๑๒ในเวลาทำการของหน่วยงานที่ให้บริการข้อมูลข่าวสารข้อ ๑๗ ผู้ใดประสงค์จะขอคัดสำเนาข้อมูลข่าวสารให้ยื่นคำขอเป็นหนังสือต่อเจ้าหน้าที่ของหน่วยงานที่ให้บริการข้อมูลข่าวสารโดยให้ระบุประเภทของข้อมูลข่าวสารที่ต้องการ ในลักษณะที่อาจเข้าใจได้ตามสมควรและชำระค่าธรรมเนียมตามข้อ ๒๔แบบคำขอข้อมูลข่าวสารตามวรรคแรกให้เป็นไปตามแบบที่กำหนดท้ายระเบียบนี้๑๘ ให้เจ้าหน้าที่ซึ่งได้รับคำขอตามข้อ ๑๗ตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานของตน หรือของหน่วยงานในสังกัดอื่นและให้ดำเนินการดังต่อไปนี้(๑) ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานของตนให้เสนอเรื่องต่อหัวหน้าหน่วยงานที่ให้บริการข้อมูลข่าวสารหรือผู้ซึ่งหัวหน้าหน่วยงานที่ให้บริการข้อมูลข่าวสารมอบหมายเพื่อมีคำสั่งอนุญาตให้เปิดเผยเว้นแต่ข้อมูลข่าวสารนั้นเป็นข้อมูลข่าวสารที่ไม่อาจเปิดเผยได้ตามที่กฎหมายบัญญัติ(๒) ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานอื่นให้เจ้าหน้าที่ให้คำแนะนำและประสานงานไปยังหน่วยงานดังกล่าว เพื่อดำเนินการให้บุคคลผู้มีอำนาจอนุญาตพิจารณาในกรณีที่ผู้มีอำนาจอนุญาตตาม (๑) และ (๒)ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้เสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๙ กรณีผู้มีอำนาจอนุญาตตามข้อ๑๘ (๑) (๒) และคณะกรรมการตามข้อ ๑๘ วรรคสอง มีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมทั้งแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารภายในสิบห้าวันนับแต่วันที่ได้รับแจ้งคำสั่งนั้นข้อ ๒๐ การเปิดเผยข้อมูลข่าวสารตามคำขอนั้นหากจะกระทบถึงประโยชน์ได้เสียของผู้ใดให้หัวหน้าหน่วยงานที่ให้บริการข้อมูลข่าวสารหรือผู้ซึ่งหัวหน้าหน่วยงานที่ให้บริการข้อมูลข่าวสารมอบหมายนั้นแจ้งให้ผู้มีส่วนได้เสียทราบโดยมิชักช้า เพื่อให้ผู้มีส่วนได้เสียนั้นคัดค้านซึ่งต้องไม่น้อยกว่าสิบห้าวันนับแต่วันที่ได้รับแจ้งข้อ ๒๑ การเปิดเผยข้อมูลข่าวสารส่วนบุคคลหน่วยงานที่ให้บริการข้อมูลข่าวสารต้องถือปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลอย่างเคร่งครัดข้อ ๒๒ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด ๕การให้บริการข้อมูลข่าวสาร ข้อ ๒๓ ให้หน่วยงานที่ให้บริการข้อมูลข่าวสารดำเนินการให้บริการข้อมูลข่าวสารภายในวันทำการนั้น ถ้าไม่อาจดำเนินการภายในวันทำการนั้นได้ให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีเหตุจำเป็นอาจขยายระยะเวลาออกไปได้ แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้ข้าราชการตั้งแต่ระดับปฏิบัติการขึ้นไปซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัวชื่อสกุลและตำแหน่งข้อ ๒๔ ให้หน่วยงานที่ให้บริการข้อมูลข่าวสารเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารอัตราค่าธรรมเนียม ตามวรรคแรกให้เป็นไปตามหลักเกณฑ์ที่กรมปศุสัตว์กำหนดหมวด ๖การดำเนินการเกี่ยวกับข้อมูลข่าวสารของราชการส่วนภูมิภาค ข้อ ๒๕ ให้สำนักงานปศุสัตว์จังหวัดและสำนักงานปศุสัตว์อำเภอถือปฏิบัติไม่ต่ำกว่าเกณฑ์การให้บริการตามระเบียบนี้ โดยอนุโลมประกาศณ วันที่ ๒๙ เมษายน พ.ศ. ๒๕๕๘อยุทธ์หรินทรานนท์อธิบดีกรมปศุสัตว์[เอกสารแนบท้าย]๑. แบบคำขอข้อมูลข่าวสารของกรมปศุสัตว์(ดูข้อมูลจากภาพกฎหมาย)ปริยานุช/ผู้จัดทำ๘ มิถุนายน๒๕๕๘วิศนี/ผู้ตรวจ๑๑ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๒๗ ง/หน้า ๑/๓ มิถุนายน ๒๕๕๘